Montbike BTT: de gener 2017
Després de tants de dies de veure neu dels companys, decidim que aquest diumenge potser la bona per fer la Clàssica de Casetes velles en neu, i l'encertem com poques vegades. La neu justa per poder fer tota la pujada en la bici i la suficient per poder fer una baixada amb alguns revolconets a la neu.
Bon grupet de Montbikers, 14, que després d'agrupar al Mas de Barberans sortim fent la pujada fins a Casetes Velles, com ja he comentat, podem fer tota la pujada sense problemes. A la zona de la Mina, passada la font de la Llagosta pràcticament no havien xafat neu encara i només els dos últims quilòmetres anem per les roderes.
Un cop esmorzats i fetes les fotos dividim grup, uns per baixar per la pista en buscar del Coll de Lloret i allargar la sortida i els altres per la neu. Baixada diferent, amb l'aventura que és sempre no saber exactament on està la senda i que et treu entre 20 i 30 anys segon el biker (jajajaja) fent el crio amb alguna rebolcada vistosa.
Bona sortida, de les que et queda per sempre aquell flaix a la retina, i que no oblides mai més.
Us deixo el vídeo de Rodri molt xulo
i les fotos de Sergi, Dieguito i Rodri agrupades.
Alguns cops el facebook va bé i tot per recordar sortides i "ostis" l'any passat fèiem la Sal, Revertera i Senda de Caldera per aquestes dates... Així que repetim i compararem foto.
Al final el fred, no ens deixa fer moltes fotos, i a les Ventalles estàvem a -4º fresqueta considerable, després pujant milloraria i fins i tot esmorzem tranquil·lament abans de la Baixada de la Sal.
De tots és coneguda la bona pujada per senda i el famós escaló de la Sal, que no se quants anys ja no veig a ningú que el faci, a part d'això, bona baixada que amenitzem amb la remuntada en bici al costat a la Revertera.
Baixem per la bona senda de la Revetera, aquest cop sense cap caiguda, fins al Mas Naudí i ara toca remuntar la Rajolera, bufits algun peu i estem dalt.
Última espenta i fem la pista del Barranc de Caldera per pujar a l'antena i fer la bona baixada al barranc del mateix nom.
Tornada pels camins habituals per completar els 50Km i 1000+ d'un clàssic que mai defrauda.